CELEX: 62018CA0201
Language: da
Date: 2019-03-27 00:00:00
Title: Sag C-201/18: Domstolens dom (Syvende Afdeling) af 27. marts 2019 — Mydibel SA mod État belge (anmodning om præjudiciel afgørelse fra Cour d'appel de Mons — Belgien) (Præjudiciel forelæggelse — merværdiafgift (moms) — direktiv 2006/112/EF — harmonisering af afgiftslovgivningerne — fradrag for indgående afgift — investeringsgode i form af fast ejendom — salg og tilbageleasing (sale and lease back) — regulering af momsfradrag — princippet om momsens neutralitet — ligebehandlingsprincippet)

3.6.2019   
            
            
               DA
            
            
               Den Europæiske Unions Tidende
            
            
               C 187/27
            
         
      Domstolens dom (Syvende Afdeling) af 27. marts 2019 — Mydibel SA mod État belge (anmodning om præjudiciel afgørelse fra Cour d'appel de Mons — Belgien)
      (Sag C-201/18) (1)
      
      (Præjudiciel forelæggelse - merværdiafgift (moms) - direktiv 2006/112/EF - harmonisering af afgiftslovgivningerne - fradrag for indgående afgift - investeringsgode i form af fast ejendom - salg og tilbageleasing (sale and lease back) - regulering af momsfradrag - princippet om momsens neutralitet - ligebehandlingsprincippet)
      (2019/C 187/31)
      Processprog: fransk
      
         Den forelæggende ret
      
      Cour d'appel de Mons
      
         Parter i hovedsagen
      
      
         Sagsøger: Mydibel SA
      
         Sagsøgt: État belge
      
         Konklusion
      
      
                  1)
               
               
                  Med forbehold af den efterprøvelse af de relevante faktiske omstændigheder og den relevante nationale ret, der skal foretages af den forelæggende ret, skal artikel 184, 185, 187 og 188 i Rådets direktiv 2006/112/EF af 28. november 2006 om det fælles merværdiafgiftssystem, som ændret ved Rådets direktiv 2009/162/EU af 22. december 2009, fortolkes således, at de ikke pålægger en forpligtelse til at regulere merværdiafgiften (moms) på en fast ejendom, der oprindeligt er fratrukket korrekt, når denne ejendom har været genstand for en ikke-momspligtig sale and lease back-transaktion (salg og tilbageleasing) under omstændigheder som de i hovedsagen omhandlede.
               
            
                  2)
               
               
                  En fortolkning af artikel 184, 185, 187 og 188 i direktiv 2006/112, som ændret ved direktiv 2009/162, hvorefter disse pålægger en forpligtelse til at regulere det oprindeligt foretagne fradrag af merværdiafgift (moms) under omstændigheder som de i hovedsagen omhandlede, er i overensstemmelse med princippet om momsens neutralitet og ligebehandlingsprincippet.
               
            
         (1)  EUT C 182 af 28.5.2018.